**Nadležno Ministarstvo: MINISTARSTVO ZNANOSTI I OBRAZOVANJA**

**RKDP:10758**

**MB. 03090213**

**OIB:21940297306**

**Šifra djelatnosti: 8520**

**Broj žiro rn. 2402006-1100109207**

**Lovran,06.07.2023.**

***Obrazloženje Izvještaja o izvršenju financijskog plana za razdoblje***

***01.01.-30.06.2023.***

Za razdoblje od 01.01.2023. do 30.06.2023. godine napravljen je Izvještaj o izvršenju financijskog plana. Temelj usporedbe je izvršenje realizirano u promatranom razdoblju, te usvojeni Financijski plan za 2023. godinu čiji je prijedlog I. Izmjena i dopuna usvojen na 41.sjednici Školskog odbora , a postao je važeći nakon usvajanja I. Izmjene i dopune Financijskog plana Županijskog proračuna na Županijskoj skupštini Primorsko-goranske županije (stupa na snagu 06.06.2023.).

**OPĆI DIO**

PRIHODI POSLOVANJA:

Ukupni prihodi ostvareni u izvještajnom razdoblju iznose 795.565,31eura.

Prihodi poslovanja iznose 795.453,96eura. Prihodi od prodaje nefinancijske imovine iznose 111.35eura. U usporedbi sa Financijskim planom te gledano prema ekonomskoj klasifikaciji i izvorima financiranja ovi prihodi u skladu su sa planiranim te nema probijanja plana. Kad uspoređujemo ostvarene prihode u izvještajnom razdoblju i prihode izvještajnog razdoblja prethodne godine uočavamo povećanje prihoda poslovanja u promatranom razdoblju, dok su prihodi od prodaje nefinancijske imovine manji u odnosu na prethodnu godinu. Prihodi poslovanja veći su u djelu Prihoda iz nadležnog proračuna, i Prihoda pomoći proračunskim korisnicima iz proračuna koji im nije nadležan. To su prihodi kojima se financiraju osnovni materijalni i financijski rashodi koji osiguravaju osnovne uvijete rada, te prihodi kojima se financiraju pojedinačni programi kao što su Školski kurikulum, natjecanja, Rad pomoćnika u nastavi, Prehrana učenika osnovnih škola Higijenske potrepštine ulošci za učenike škole, i ostalo. Do povećanja je došlo zbog porasta cijena u Republici Hrvatskoj čime su se povećali i rashodi, povećanje prihoda za financiranje programa koje nismo imali u prethodnom promatranom razdoblju kao što su Prehrana učenika osnovnih škola, Nabava higijenskih potrepština uložaka za učenike škole. Također su se povećali i rashodi za prijevoz djelatnika koji je utjecao na porast ukupnih prihoda iz izvora MZO. Znatno su uvećani prihodi od financijske imovine zbog deponiranih sredstava, višak prihoda iz prethodne godine koji je utjecao na ostvarenje prihoda od kamata na deponirana sredstva , a takva sredstva nismo imali u promatranom razdoblju prethodne godine. Prihodi od prodaje nefinancijske imovine smanjeni su u odnosu na promatrano razdoblje prethodne godine jer su se u ovoj godini otplatili stanovi u cijelosti i više nećemo imati tu vrstu prihoda.

Što se tiče usporedbe prihoda prema Izvorima financiranja svi rashodi po izvorima su realizirani u skladu sa Financijskim planom bez probijanja plana.

Kad uspoređujemo ostvareno u izvještajnom razdoblju i realizirano u izvještajnom razdoblju prethodne godine imamo povećanje prihoda po svim izvorima financiranja.

Izvor financiranja:

1. 1 Opći prihodi i primici: uvećala se satnica Pomoćnika u nastavi čime su se uvećali i prihodi koji su potrebni za pokriće tih rashoda.
2. 4 Prihodi za posebne namjene povećala se realizacija prihoda u prvom polugodištu zbog povećanja cijena koje su utjecale na potrebu za ostvarenjem većih prihoda u odnosu na prethodnu godinu kako bi mogli podmiriti tekuće rashode poslovanja.
3. 5 Pomoći-povećano je zbog financiranja dodatnih programa Prehrana učenika u osnovnim školama, Nabava higijenskih potrepština za učenike škole, povećanje rashoda za prijevoz djelatnika na posao s posla koji je utjecao na porast ukupnih prihoda iz izvora MZO
4. 7 Prihodi od prodaje ili zamjene nefinancijske imovine koji su uvećani zbog prenesenog viška prihoda ostvareno u prethodnoj godini od prodaje poslovne zgrade u Tuliševici, a koje nismo imali u izvještajnom razdoblju prethodne godine.

UKUPNI RASHODI POSLOVANJA:

Ukupni rashodi ostvareni u izvještajnom razdoblju iznose 911.155,78eura i oni su u skladu sa planiranim rashodima za promatrano razdoblje.

Ukupni rashodi poslovanja ostvareni u izvještajnom razdoblju iznose 797.423,53eura, te su u skladu sa planiranim rashodima za promatrano razdoblje. Temeljem ekonomske klasifikacije nema probijanja plana osim u dijelu rashoda Ostali rashodi račun 3812 Tekuće donacije u naravi , a radi se o rashodima koje je financiralo Ministarstvo i koje nismo imali u planu u iznosu od 883,40eura za nabavu higijenskih potrepština uložaka za učenike škole. Odluka Ministarstva došla je nakon Usvojene I. izmjene i dopune financijskog plana za 2023.godinu.

Kada gledamo usporedbu rashoda izvještajnog razdoblja u odnosu na rashode realizirane u izvještajnom razdoblju prethodne godine rashodi su znatno uvećani. Gledajući temeljem ekonomske klasifikacije ta dva parametra vidimo da je do odstupanja došlo kod slijedećih rashoda:

Šifra 31 predstavlja rashode za zaposlene koji se odnose na rashode za plaću djelatnika, prekovremeni rad, plaću za posebne uvjete rada, ostale rashode za zaposlene i doprinose u iznosu od 632.677,26eura. Šifra 3113 i 3114 bitno se razlikuju u usporedbi sa prošlogodišnjim rashodima, a ovise o količini bolovanja, te količini kombiniranih odjela i programa rada sa djecom koja imaju posebne potrebe. U promatranom razdoblju ovi rashodi su veći zbog većeg broja bolovanja i većeg broja učenika koji imaju posebne potrebe. Rashodi Šifra 3133 manji je u odnosu na razdoblje u prethodnom izvještajnom razdoblju zbog manje isplate sudskih presuda u ovoj godini u odnosu na promatrano razdoblje prošle godine.

Šifra 32 Materijalni rashodi predstavljaju rashode za tekuće poslovanje Škole. Rashodi poslovanja veći su u odnosu na rashode ostvarene u izvještajnom razdoblju prethodne godine objašnjenje povećanja obrazloženo je po šiframa u daljnjem tekstu.

Šifra 321 Naknade troškova zaposlenima predstavljaju rashode za službena putovanja, naknade za prijevoz na posao i s posla, stručna usavršavanja i korištenje privatnog automobila u službene svrhe . Rashodi pod šifrom3212 Naknade za prijevoz veći su u odnosu na prethodnu godinu zbog toga što su zaposlenici ostvarili nova prava potpisivanjem Izjave o prijevozu s posla i na posao s kojom su neki zaposlenici ostvarili pravo na isplatu prijevoza po prijeđenom kilometru zbog postojanja neorganiziranog javnog prijevoza čime su se troškovi povećali. Rashodi pod šifrom 3213 stručno usavršavanje zaposlenika također je povećan zbog toga što je sanitarna inspekcija naložila odlazak pojedinih djelatnika na polaganje Higijenskog minimuma , a taj rashod nismo imali u prethodnoj godini. Smanjen je rashod pod šifrom 3214 jer se u promatranom razdoblju nisu isplaćivale nagrade djelatnicima za uspješnost u radu.

Šifra 322 Rashodi za materijal i energiju su rashodi koji obuhvaćaju sav uredski i ostali materijal, namirnice za školsku kuhinju, materijal i dijelove za tekuće i investicijsko održavanje, sitan inventar i službenu radnu obuću i odjeću. Ovi rashodi veći su u odnosu na rashode prethodnog razdoblja iz razloga znatnog povećanja cijena i inflacije koja se dogodila u Republici Hrvatskoj što je utjecalo na povećanje ovih rashoda, naročito se to vidi pod šifrom 3211 uredski i ostali materijalni rashodi, šifrom3222 rashodi za namirnice te pod šifrom 3223 energija. Jedino šifra 3225 Sitan inventar je manja u odnosu na rashode u izvještajnom razdoblju prethodne godine zbog smanjene potrebe za ovom vrstom rashoda. Šifra 3227 Službena radna obuća i odjeća nabavljala se više u odnosu na izvještajno razdoblje prethodne godine zbog stvarne potrebe za istim.

Šifra 323 Rashodi za usluge obuhvaćaju rashode za telefon, poštarinu, prijevoz, tekuće i investicijsko održavanje, uslugu promidžbe i informiranja, komunalne usluge, najam opreme, zdravstvene i veterinarske usluge, intelektualne, računalne i ostale usluge. Oni su u ukupnosti u skladu sa realiziranim rashodima u izvještajnom razdoblju prethodne godine. Šifra 3232 Usluga tekućeg i investicijskog održavanja rashodi su veći u odnosu na prethodnu godinu zbog većih popravaka na opremi koje smo imali, a nisu bile potrebni prethodne godine. Šifra 3234 Komunalne usluge uvećane su za rashode za odvoz smeća koji su veći jer smo morali potpisati Anex ugovora za dodatnim odvozom smeća jer do sadašnji odvoz nije bio dovoljan što je podiglo troškove komunalnih usluga. Smanjena je šifra 3235 Zakupnine i najamnine zbog smanjenih troškova ove usluge. Smanjena je šifra 3236 Zdravstvene i veterinarske usluge jer se godišnji pregledi na koje imaju pravo zaposlenici nije realiziralo u prvih šest mjeseci, dok je u izvještajnom razdoblju prethodne godine taj rashod realiziran u promatranom razdoblju.

Šifra 324 Naknade troškova osobama izvan radnog odnosa realizirani su u promatranom razdoblju , a nismo ih imali u izvještajnom razdoblju prethodne godine iz razloga što učenici nisu sudjelovali fizički na natjecanju Novigradsko proljeće nego online, a ove godine su učenici išli u Novigrad te su Osnivač i JLS sufinancirali njihov odlazak pod ovom vrstom rashoda.

Šifra 329 Ostali nespomenuti rashodi poslovanja obuhvaćaju rashode za

naknade rada povjerenstva, premije osiguranja, reprezentaciju , članarine,

pristojbe i naknade, troškove sudskih postupaka, te ostali nespomenuti

rashodi poslovanja. Ovi rashodi smanjeni su u odnosu na prethodnu godinu u

ukupnosti. Šifra 3291 Naknade za rad predstavničkih i izvršnih tijela,

povjerenstava i sl. uvećani su jer je ove godine natjecanje Čarolije organiziran

s većim brojem članova povjerenstava nego na prošlogodišnjem natjecanju.

Šifra 3293 Reprezentacija povećani su rashodi zbog organizacije sastanaka za

obnovu Područne škole Mošćenička Draga tijekom čega je nastala ova vrsta

rashoda. Šifra 3295 Pristojbe i naknade smanjena je u odnosu na izvještajno

razdoblje prethodne godine jer se u ovoj godini nisu donosile sudske presude

za povećanje osnovice za 2016. i 2017.g. u onoj mjeri kako je to bilo u

izvještajnom razdoblju prethodne godine pa su se smanjili troškovi za sudske

pristojbe , ali i šifra 3296 troškovi sudskih postupaka.

Šifra 34 Financijski rashodi obuhvaćaju rashode za uslugu banke, te rashode za zatezne kamate. Ovi rashodi su puno manji u odnosu na prethodno razdoblje zbog smanjenja rashoda za zatezne kamate šifra 3433. Razlog tom smanjenju stoji u tome što se u ovom izvještajnom razdoblju nisu isplaćivale sudske presude za povećanje osnovice u 2016. i 2017.godini u onoj mjeri kao što je to bilo u prethodnom izvještajnom razdoblju.

Šifra 37 Naknade građanima - predstavljaju rashode za financiranje nagrade učenicima za uspješnost u školovanju tijekom osam godina školovanja šifra 3722 i ti su rashodi u skladu sa rashodima ostvarenim u izvještajnom razdoblju prethodne godine.

Šifra 38 Ostali rashodi odnose se na rashode koje nismo imali u prošloj godini tekuće donacije u naravi šifra 3812, a odnose se na tekuću donaciju osnovnih higijenskih potrepština uložaka za učenike.

Rashodi za nabavu nefinancijske imovine iznose 113.732,25eura i puno su veći u odnosu na ostvarenje u izvještajnom razdoblju prethodne godine. Ove godine temeljem Odluke o raspodjeli rezultata i načinu korištenja viška prihoda u 2023.godini., te Financijskog plana za 2023.godinu višak prihoda od prodaje poslovne zgrade u Tuliševici kojeg smo ostvarili prethodne godine uložen je u Dodatna ulaganja na građevinskim objektima obnova sportske dvorane , ostvareni vlastiti prihodi u izvještajnom razdoblju uloženi su za nabavu računalne opreme.

Što se tiče usporedbe rashoda prema Izvorima financiranja svi rashodi po izvorima su realizirani u skladu sa Financijskim planom bez probijanja plana. Kad uspoređujemo ostvareno u izvještajnom razdoblju i realizirano u izvještajnom razdoblju prethodne godine imamo povećanje po izvorima financiranja:

1. 1 Opći prihodi i primici: uvećala se satnica Pomoćnika u nastavi čime su se uvećali i rashodi
2. 3 Vlastiti prihodi – povećali su se rashodi po ovom izvoru financiranja zbog povećanja cijena i ostvarene potrebe za istim
3. 4 Prihodi za posebne namjene - povećala se realizacija rashoda u prvom polugodištu zbog povećanja cijena koje se dogodilo u izvještajnom razdoblju
4. 5 Pomoći- došlo je do realizacije dodatnih programa po ovom izvoru financiranja te uvećanja nekih pojedinačnih rashoda u odnosu na izvještajno razdoblje prethodne godine. Novi program Prehrana učenika u osnovnim školama, Nabava higijenskih potrepština za učenike škole, povećanje rashoda za prijevoz djelatnika na posao s posla
5. 7 Prihodi od prodaje ili zamjene nefinancijske imovine koji su uvećani zbog prenesenog viška prihoda ostvareno u prethodnoj godini od prodaje poslovne zgrade u Tuliševici, a koje nismo imali u izvještajnom razdoblju prethodne godine i koji su uloženi u skladu sa Odlukom o raspodjeli rezultata i načinu korištenja viška prihoda u 2023.godini. u rashode u izvještajnom razdoblju

**POSEBAN DIO**

Rashodi su u posebnom djelu raspoređeni prema programima na :

1. Osiguranje uvjeta rada
2. Investicijsko održavanje objekata i opreme
3. Opremanje ustanova školstva
4. Nabava udžbenika za učenike OŠ
5. Prehrana učenika u osnovnim školama
6. Produženi boravak
7. Sufinanciranje rada pomoćnika u nastavi
8. Program školskog kurikuluma
9. Natjecanja i smotre
10. Osiguranje besplatnih zaliha menstrualnih potrepština

Unutar programa rashodi su razdijeljeni prema izvorima financiranja i ekonomskoj klasifikacijom.

1.OSIGURANJE UVJETA RADA:

Osiguranje uvjeta rada financirano je iz Izvora Vlastitih prihoda, Prihoda za posebne namjene, Prihoda za posebne namjene-preneseni višak, Pomoći, Pomoći-preneseni višak, te Prihoda od prodaje ili zamjene nefinancijske imovine i naknade šteta s naslova osiguranja. Iz vlastitih prihoda ova vrsta programa financirana je u skladu sa Financijskim planom , nema probijanja plana.

Uspoređujući ostvarenje izvještajnog razdoblja sa izvještajnim razdobljem prošle godine vidimo da su rashodi za najam opreme uvećani odnosno nismo ih imali prošle godine jer su tada bili financirani iz drugog izvora financiranja, također u prošloj godini nismo imali realizaciju procijene nekretnine koju smo zbog ostvarene potrebe imali u ovom izvještajnom razdoblju. Puno je veći i rashod za zatezne kamate zbog dužeg vremenskog perioda provedbe Zahtijeva za plaćanje.

Kod izvora financiranja Prihodi za posebne namjene rashodi su realizirani u skladu s Planom , nema probijanja Plana. Kad usporedimo prethodno izvještajno razdoblje sa sadašnjim izvještajnim razdobljem vidimo da je ostvareno u skladu sa ostvarenim u prethodnom izvještajnom razdoblju uz mala odstupanja ovisno o stvarnoj potrebi ostvarenja rashoda u poslovanju Škole. Veće odstupanje imamo kod ostalih nespomenutih rashoda i reprezentacije gdje je odstupanje puno manje jer nije bilo potrebe za tom vrstom rashoda u izvještajnom razdoblju.

Škola je imala preneseni višak prihoda za posebne namjene kojeg u prethodnom razdoblju nije imala , a on je u odnosu na Financijski plan realiziran u skladu sa Financijskim planom.

Rashodi koji se financiraju iz izvora pomoći, a odnose se na rashode za zaposlene, te rashode financirane od strane JLS za osiguranje uvjeta rada u skladu su sa planiranim nema probijanja Financijskog plana. Što se tiče usporedbe ostvarenog u izvještajnom razdoblju i ostvarenog u prethodnom izvještajnom razdoblju rashodi su realizirani sa manjim odstupanjima pa imamo rashode za plaće gdje je realizirano više prekovremenih sati i posebnih uvjeta što ovisi o bolovanjima i broju djece koja pohađaju nastavu po posebnim potrebama. Također je puno veći rashod bio za Naknade prijevoza na posao i s posla zbog toga što su zaposlenici ostvarili nova prava potpisivanjem Izjave o prijevozu s posla i na posao s kojom su neki zaposlenici ostvarili pravo na isplatu prijevoza po prijeđenom kilometru zbog postojanja neorganiziranog javnog prijevoza čime su se troškovi povećali.

Puno manje realiziranih je rashoda usluge, ostali nespomenuti rashodi poslovanja, naknade građanima i kućanstvima iz proračuna i financijskih rashoda jer na vrijednosti tih rashoda utječe isplata sudskih presuda za povećanje osnovice za 2016. i 2017.g. čije presude nismo imali u promatranom razdoblju u onoj mjeri kao u izvještajnom razdoblju prošle godine.

Pomoći preneseni višak realiziran je u skladu sa Financijskim planom , ali u odnosu na realizirano u izvještajnom razdoblju prošle godine vidimo odstupanja zbog prirode potreba projekta za određenom vrstom rashoda.

Rashodi iz izvora Prihoda od prodaje ili zamjene nefinancijske imovine i naknade šteta s naslova osiguranja realizirani su u skladu sa planiranim. U odnosu na ostvareno u prošloj godini smanjeni su rashodi jer nije bilo prijava šteta osiguravajućem društvu

2.INVESTICIJSKO ODRŽAVANJE OBJEKATA I OPREME – u promatranom razdoblju ovaj program nije ni planiran ni ostvaren.

3.OPREMANJE USTANOVA ŠKOLSTVA :

Ovaj program financiran je iz sredstava Vlastitih prihoda i Prihoda od prodaje ili zamjene nefinancijske imovine i naknade šteta s naslova osiguranja. Program je realiziran u skladu sa Planom nema probijanja plana. U odnosu na ostvareno prethodne godine postoje odstupanja jer su rashodi nastali u skladu sa stvarnim potrebama u promatranom razdoblju.

4.NABAVA UDŽBENIKA ZA UČENIKE OŠ

Ovaj program financiran je iz izvora Pomoći planiran je , ali u izvještajnom razdoblju nije realiziran već će biti realiziran nakon izvještajnog razdoblja.

5.PREHRANA ZA UČENIKE U OSNOVNIM ŠKOLAMA

Ovo je novi program financiran od početka izvještajnog razdoblja, zato u prošloj godini nemamo realizaciju ovog programa, a u izvještajnom razdoblju realiziran je u skladu sa Financijskim planom. Financira se iz Izvora financiranja pomoći.

6.PROGRAM PRODUŽENOG BORAVKA:

Ovaj program financiran je iz izvora financiranja Prihodi za posebne namjene , Prihoda za posebne namjene-preneseni višak i Pomoći.

Rashodi koji su financirani iz izvora Prihoda za posebne namjene realizirani su u skladu sa Planom nema probijanja. Kod usporedbe sa prošlogodišnjim izvještajem vidimo povećanje rashoda jer je u promatranom izvještajnom razdoblju došlo do porasta cijena u odnosu na prethodnu godinu čime su se povećali rashodi i za namirnice i za usluge prijevoza istih. Također imamo i povećane rashode za zaposlene zbog povećanje plaća u odnosu na promatrano razdoblje prethodne godine.

Rashodi iz izvora financiranja Prihoda za posebne namjene-preneseni višak realizirani su u skladu sa planiranim , a ostvarenje je manje u odnosu na prethodnu godinu zbog manjeg prenesenog viška iz 2022.godine.

Rashodi financirani iz izvora Pomoći realizirani su u skladu sa planiranim. Nešto veći rashodi ostvareni u odnosu na prošlu godinu su rashodi za prijevoz djelatnika zbog toga što su zaposlenici ostvarili nova prava potpisivanjem Izjave o prijevozu s posla i na posao s kojom su neki zaposlenici ostvarili pravo na isplatu prijevoza po prijeđenom kilometru zbog postojanja neorganiziranog javnog prijevoza čime su se troškovi povećali .

7.PROGRAM SUFINANCIRANJE RADA POMOĆNIKA U NASTAVI

Ovaj program financiran je iz izvora Porezni i ostali prihodi i izvora Pomoći. Rashodi iz oba izvora financiranja ostvareni su u skladu sa planiranim. Kod oba izvora financiranja došlo je do povećanja rashoda u ostvarenom razdoblju u odnosu na realizirano prošle godine zbog povećanja cijene rada pomoćnika u nastavi u promatranom razdoblju, također su se ove godine isplaćivali i rashodi za službena putovanja za pratnju učenika na izletima što nije bio slučaj u prošloj godini.

8.PROGRAM ŠKOLSKOG KURIKULUMA

Ovaj program financiran je iz izvora financiranja Porezi i ostali prihodi , Pomoći i Pomoći-preneseni višak. Rashodi u ovom programu iz svih izvora financiranja u skladu su sa planiranim nema probijanja plana. Ostvareni rashodi u promatranom razdoblju razlikuju se u odnosu na prethodnu godinu po svim izvorima financiranja jer su usklađeni sa stvarnim potrebama ovog programa koji se razlikuju od prethodne godine .

9.NATJECANJE I SMOTRE

Ovaj program financiran je iz izvora financiranja Porezi i ostali prihodi, te Pomoći. Svi rashodi realizirani su u skladu sa planiranim. Kad uspoređujemo rashode ostvarene u izvještajnom razdoblju prethodne godine vidimo da su ove godine naročito iz izvora financiranja Porezni i ostali prihodi veći jer se Natjecanje Čarolije organizirao na drugačiji način od prošlogodišnjeg načina organizacije što je povećalo rashode. Također je realizirano više rashoda iz izvora Pomoći u odnosu na prošlu godinu zbog stvarne potrebe za istim.

10.OSIGURANJE BESPLATNIH ZALIHA MENSTRUALIH POTREPŠTINA

Ovaj program je novi i Odluku o njegovoj realizaciji dobili smo nakon izrade I.Izmjene i dopune financijskog plana. Program nije ostvaren i nije sastavni dio Financijskog plana , došlo je do probijanja Plana.

OBRAZLOŽENJE PRIJENOSA PRENESENOG MANJKA ODNOSNO VIŠKA:

Višak prihoda poslovanja iz 2022. godine koji je sastavni dio i Financijskog plana i Izvršenja za promatrano razdoblje iznosi 211.918,02eura, a sastoji se od :

1. Višak vlastitih prihoda u iznosu od 1.234,16eura (najam školskog prostora) utrošit će se za dodatno ulaganje u građevinski objekt, obnova zgrade Područne škole Eugen Kumičić u Mošćeničkoj Dragi.
2. Višak prihoda za posebne namjene od sufinanciranja roditelja za školsku kuhinju u iznosu od 4.152,78eura utrošit će se za kupnju salamoreznice za potrebe kuhinje u iznosu od 3.410,98eura, stručno usavršavanje i polaganje ispita za higijenski minimum 437,98eura, te materijal za higijenu 303,82eura
3. Višak prihoda za posebne namjene od sufinanciranja usluge produženog boravka u iznosu od 1.571,26eura utrošit će se u cijelosti na rashode za zaposlene, isplata plaće djelatnika zaposlenih u produženom boravku.
4. Višak prihoda iz izvora pomoći od Agencije za rad ŽSV u iznosu od 431,77eura utrošit će se na :
   1. Troškovi službenog puta voditelja ŽSV 51,55eura
   2. Trošak uredskog materijala 7,96eura
   3. Sitan inventar potreban za radionice ŽSV-a 238,39eura
   4. Intelektualnu uslugu predavača na aktivima ŽSV-a 133,87eura
5. Višak prihoda iz izvora pomoći od MZO za Projekt izvannastavnih aktivnosti 2.521,73eura:
   1. Uredski materijal i ostali materijal potreban za projekt 331,81eura
   2. Sitan inventar potreban za projekt 757,05eura
   3. Intelektualnu uslugu potrebnu za realizaciju projekta 530,89eura
   4. Naknada građanima u naravi (ulaznice učenicima za radionice vezane za projekt ) 26,54eura
   5. Prijevoz učenika za potrebe projekta 52,56eura
   6. Ostale usluge (šivanje kostima za projekt ) 530,89eura
   7. Usluga najma operem za razglas vezano za realizaciju projekta 291,99eura
6. Višak prihoda iz izvora pomoći od MZO za nabavu školskog pribora za učenike iz Ukrajne 456,75eura na Naknade građanima u naravi namjenski na školski pribor
7. Manjak prihoda iz izvora pomoći od MZO za Sudske pristojbe pravomoćnih presuda 360,07eura sufinancirat će se prihodom kojeg očekujemo u 2023.godini , a koji će biti namjenski u tu svrhu utrošen.
8. Višak prihoda od prodaje ili zamjene nefinancijske imovine (prodaja stanova i poslovne zgrade) u iznosu od 201.783,43eura utrošit će se za dodatna ulaganja na građevinske objekte i to 102.947,87eura na obnovu školske dvorane Matične škole, te 98.835,56eura na obnovu zgrade Područne škole Eugen Kumičić u Mošćeničkoj Dragi.
9. Višak prihoda za posebne namjene za polaganje stručnih ispita iz fizike koji se provode u našoj školi 126,21eura na intelektualne usluge , Ugovore o djelu osoba koje provode stručne ispite .

Iz navedenog vidimo da rashodi poslovanja u ukupnosti prema izvorima financiranja ostvaruju višak prihoda poslovanja, ali gledano prema programima neki programi nalaze se u manjku i njihovo pokriće očekuje se u 2023.godini. kako bi se precizno definirali stvarni rezultati po izvorima i programima u Izvještaju je prikazan i višak prihoda poslovanja i manjak prihoda poslovanja po pojedinim programima.

REZULTAT POSLOVANJA REALIZIRAN U IZVRŠENJU:

Prema izvorima financiranja, na kraju posebnog djela Izvještaja, nalazi se i konstrukcija rezultata poslovanja. Rezultat poslovanja na kraju izvještajnog razdoblja iznosi višak prihoda i primitaka za pokriće u slijedećem razdoblju u iznosu od 96.327,55eura.

1. Višak prihoda odnosi se na višak prihoda poslovanja u iznosu od 7.315,02eura , te višak prihoda od nefinancijske imovine u iznosu od 89.012,53eura. Višak prihoda nastao je po slijedećim izvorima financiranja:
   * Višak prihoda vlastitih sredstava od najma školskog prostora u iznosu od 1.599,42eura koji će biti utrošen u narednom razdoblju temeljem usvojenog Financijskog plana i Odluke o raspodjeli rezultata i načinu korištenja viška prihoda u 2023.godini.
   * Višak prihoda poslovanja od strane prihoda za posebne namjene u iznosu od 13.085,68eura i to od rada školske kuhinje u iznosu od 11.845,66eura (odnosi se na prihode prenesene iz prethodne godine, prihode ostvarene od roditelje za račune ispostavljene u 12/2022 koji su u prihodovani u 1/2023, te prihode od strane JLS koji sufinanciraju školsku marendu Ugovorom umjesto roditelja, te od rada produženog boravka u iznosu od 1.177,67euro i višak prihoda ostalih prihoda za posebne namjene koji se odnose na prihode za podmirenje troškova stručnih ispita iz fizike koji se provode u našoj školi u iznosu od 62,35eura. Višak ovih prihoda utrošit će se u narednom izvještajnom razdoblju u skladu sa usvojenim Financijskim planom i temeljem Odluke o raspodjeli rezultata i načinu korištenja viška prihoda u 2023.godini.
   * Manjak prihoda Pomoći dobivenih od strane MZO u iznosu od 4.630,68euro, a odnose se na : višak prihoda za projekt Izvannastavne aktivnosti u iznosu od 750,70eura, višak prihoda za provođenje stručnih ispita iz fizike koje financira MZO u iznosu od 72,44eura, višak prihoda za rad Županijskog stručnog vijeća u iznosu od 133,92eura. Sav višak namjenski će se utrošiti temeljem Odluke o raspodjeli rezultata i načinu korištenja viška prihoda u 2023.godini, te Financijskim planom za 2023.godinu, manjak prihoda za prehranu učenika u iznosu 5.298,77eura koji se očekuje u narednom razdoblju, manjak prihoda u iznosu od 288,97eura za troškove sudske pristojbe čiji se prihodi očekuju u narednom razdoblju.
   * Manjak prihoda od strane Županije u iznosu od 2.739,40eura i to 2.339,40eura za pokriće rashoda iz decentraliziranih sredstava, te 400eura za pokriće rashoda programa Zdravlje i higijena. Pokriće manjka očekuje se u narednom razdoblju.
   * Višak prihoda od prodaje nefinancijske imovine u iznosu od 89.012,53 koji će biti utrošen u narednom razdoblju temeljem usvojenog Financijskog plana i Odluke o raspodjeli rezultata i načinu korištenja viška prihoda u 2023.godini.

Sastavni dio obrazloženja su slijedeće tablice :

Tablica 1. Stanje potraživanja na dan 30.06.2023.godine u kojoj su navedene vrste potraživanja. Potraživanja navedena u tablici odnose se na posljednje račune za pružene usluge produženog boravka, izrade mliječnog obroka, najma školskog prostora te prodaju stanova koje uglavnom nisu dospjele jer je račun dospijeva na naplatu nakon izvještajnog razdoblja

Tablica 2.Popis sudskih sporova u tijeku na dan 30.06.2023.godine.

Tablica Pregled zaduživanja po vrsti instrumenta, valutnoj, kamatnoj i ročnoj strukturi i stanje kredita i zajmova na dan 30.06.2023. godine čega Škola nema.

Tablica 4. Popis ugovorenih odnosa i slično koji uz ispunjenje određenih uvjeta mogu postati obveza na dan 30.06.2023. čega Škola nema.

Tablica 5. Popis ugovorenih odnosa i slično koji uz ispunjenje određenih uvjeta mogu postati imovina na dan 30.06.2023. čega Škola nema.

Tablica 6. Stanje obveza na dan 30.06.2023.godine., razvrstanih prema dospijeću.

Škola ne koristi sredstva fondova Europske unije.

Škola nema primitaka i izdatka u promatranom razdoblju.

Voditelj računovodstva Ravnatelj Škole

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Martina Ožbolt,dipl.oec. Iva Erceg, mag.prim.educ.